Държавен вестник, бр. 99, 2014 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  99
13. при всяко посещение в пристанище 
на кораб, за който наредбата се прилага, 
извършва оценка на риска на базата на пода­
дената от кораба предварителна информация 
по сигурността; в случай на необходимост 
от мерки за контрол на кораба докладва на 
офицера по сигурността на пристанищния 
район.
Чл. 83. Министърът на транспорта, ин­
формационните технологии и съобщенията и 
министърът на вътрешните работи със своя 
съвместна заповед, след предварителното 
є съгласуване с председателя на Държавна 
агенция „Национална сигурност“, определят 
реда за издаване и контрол на използването 
на пропуски на и от лица и транспортни 
средства в забранените за достъп зони на 
пристанищата.
Чл. 84. (1) Пропуски за зоните за сигур­
ност се издават на служители и работници, 
чиито задължения или мястото на тяхното 
изпълнение изискват влизане или престой в 
тези зони. Процедурата по издаване на про­
пуски включва:
1. подаване на писмена заявка за пропуск 
до издаващия орган;
2. проверка на заявките от страна на упъл­
номощените сътрудници за определяне на 
основанията за издаване на пропуска;
3. съгласуване на заявките от страна на 
компетентните служби на Министерството на 
вътрешните работи с цел да не се допускат 
нежелани лица в зоните за сигурност.
(2) Всеки пропуск съдържа:
1. наименование на издателя на пропуска;
2. снимка на лицето, на което се издава;
3. имената и други лични данни (например 
единен граждански номер, единен номер на 
чужденец или дата на раждане) на лицето, 
на което се издава;
4. зоните, за които е валиден;
5. срока на неговата валидност.
(3) За пристанищата, определени за страте­
гически обекти с акт на Министерския съвет, 
пропуски за достъп до зоните за сигурност се 
издават на лицата след извършена проверка от 
Държавна агенция „Национална сигурност“ 
по критериите по чл. 45, ал. 1 от Правилника 
за прилагане на Закона за Държавна агенция 
„Национална сигурност“, приет с Постановле­
ние № 23 от 2008 г. (обн., ДВ, бр. 17 от 2008 г.; 
изм. и доп., бр. 7 и 101 от 2009 г. и бр. 27, 
56, 80, 84, 85 и 108 от 2013 г.), за издаване на 
разрешение за работа или за извършване на 
конкретно възложена задача и дейности в 
стратегически обекти. 
(4) Правилата и процедурите по ал. 1, т. 1 
и 2 се прилагат и по отношение на пропуските 
за моторни превозни средства.
(5) Всеки пропуск на моторно превозно 
средство съдържа:
1. наименование на издателя на пропуска;
2. регистрационен номер на моторното 
превозно средство;
3. наименование на собственика и ползва­
теля на моторното превозно средство;
4. зоните, за които е валиден;
5. срока на неговата валидност.
(6) Всички лица, имащи пропуск за зони­
те за сигурност, подлежат на инструктаж и 
контрол за познаването на инструкциите за 
движение и за сигурност при експлоатацията 
на моторни превозни средства в района на 
пристанището.
(7) Личните пропуски и пропуските на мо­
торните превозни средства се поставят и носят 
на видно място при влизането, излизането и 
по време на престоя в зоните за сигурност.
Раздел VI
Оценка на сигурността на пристанищен район
Чл. 85. (1) Оценката за сигурност на прис­
танищен район се извършва в съответствие с 
изискванията на тази наредба.
(2) Оценката за сигурност на пристанищен 
район се изготвя от Изпълнителна агенция 
„Морска администрация“ съвместно с експер­
ти от Министерството на вътрешните работи 
или от призната организация по сигурността. 
(3) Когато оценката се изготвя от призната 
организация по сигурността, тя се одобрява 
от изпълнителния директор на Изпълнител­
на агенция „Морска администрация“ след 
предварително съгласуване с министъра на 
вътрешните работи и с председателя на Дър­
жавна агенция „Национална сигурност“ или 
с оправомощени от тях лица.
(4) За изготвяне на оценка на сигурността 
на пристанищен район органът за сигурност 
на пристанищния район подава заявление 
до Изпълнителна агенция „Морска админи­
страция“. 
Чл. 86. (1) За всяко пристанище и прис­
танищен район се определят границите на 
пристанището и на пристанищния район, 
като съответно се вземе предвид информаци­
ята, получена при оценката на сигурността 
на пристанището и на пристанищния район. 
(2) Границите на пристанището и на 
пристанищния район по ал. 1 се означават и 
представят в подходящ графичен вид.
(3) Когато границите на дадено пристанище 
изцяло съвпадат с границите на пристанищен 
район, се прилага Регламент № 725/2004.
Чл. 87. (1) Оценката за сигурност на прис­
танищния район съдържа:
1. определяне и оценка на значимите еле­
менти на пристанищната инфраструктура и на 
други активи, които трябва да бъдат защитени;
2. определяне на възможните рискове и 
заплахи за пристанищната инфраструктура 
и за други активи, както и вероятността от 
възникването им с оглед на установяване и 
степенуване на мерките за сигурност;